|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

UPRAVNI ODJEL ZA PROSTORNO

UREĐENJE I POSLOVE PROVEDBE

DOKUMENATA PROSTORNOG UREĐENJA

KLASA: 350-02/21-04/03

URBROJ: 2133-1-05-01/02-22-39

Temeljem članka 96. Zakona o prostornom uređenju (NN br. 153/13, 65/17, 114/18 i 39/19) i zaključka Gradonačelnika KLASA: 350-02/21-04/02, URBROJ: 2133-01-05-01/02-22-38 od 13.07.2022., objavljuje se

**JAVNA RASPRAVA**

**O** **prijedlogu URBANISTIČKOG PLANA UREĐENJA**

 **„PIVOVARA“**

1.     J**avna rasprava** s javnim uvidom u Prijedlog UPU „Pivovara“ (dalje: Plan) trajat će 30 dana **u periodu od 20.07.2022. do** **18.08.2022. godine**.

 Javni uvid u prijedlog plana omogućit će se u vrijeme trajanja javne rasprave svakog radnog dana od 10,00 do 14,00 sati u ulaznom holu prostorija Grada Karlovca, Banjavčićeva ul. br.9, prizemlje, kao i na mrežnoj stranici Grada Karlovca <http://www.karlovac.hr> .

 Očitovanja, primjedbe, prijedlozi i mišljenja na prijedlog izmjene Plana mogu se pisanim putem davati za cijelo vrijeme trajanja javne rasprave, zaključno do 18.08.2022.godine.

2.    **Javno izlaganje o Prijedlogu Plana održat će se 26.07.2022. godine s početkom u 11 sati u Velikoj vijećnici Grada Karlovca, Banjavčićeva 9, 1.kat.**

3.     **Način sudjelovanja sudionika u javnoj raspravi** određen je u skladu s člancima 100. i 101. Zakona o prostornom uređenju na sljedeći način:

* Svi zainteresirani imaju pravo uvida u prijedlog izmjena Plana tijekom trajanja javne rasprave.
* Prijedlozi i primjedbe mogu se davati u zapisnik za vrijeme javnog izlaganja.
* Mišljenja, prijedlozi i primjedbe mogu se davati cijelo vrijeme tijekom trajanja javne rasprave, zaključno do 18.08.2022. godine. Moraju biti napisani čitko, s adresom podnositelja, potpisani imenom i prezimenom, te u danom roku dostavljeni nositelju izrade plana - Gradu Karlovcu, Upravnom odjelu za prostorno uređenje i provedbu dokumenata prostornog uređenja, Banjavčićeva 9, 47000 Karlovac. U protivnom, neće se uzeti u obzir u pripremi Izvješća o javnoj raspravi**.**
* Javnopravna tijela koja su dala, odnosno trebala dati zahtjeve za izradu prostornog plana u javnoj raspravi sudjeluju davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na prostorni plan. U mišljenju se ne mogu postavljati novi ili drukčiji uvjeti od onih koji su dani u zahtjevima za izradu nacrta prostornog plana. Mišljenje prema kojemu određeni dio prijedloga prostornog plana nije u skladu s zahtjevima javnopravnog tijela mora biti obrazloženo. U suprotnom nositelj izrade nije dužan takvo mišljenje razmatrati. Ako javnopravno tijelo ne dostavi mišljenje u roku, smatra se da je mišljenje dano i da je prijedlog prostornog plana izrađen u skladu s danim zahtjevima, odnosno s posebnim propisom i/ili dokumentom koji je od utjecaja na prostorni plan. Mišljenja, suglasnosti, odobrenja i drugi akti javnopravnih tijela koji se prema posebnim propisima moraju pribaviti u postupku izrade i donošenja prostornog plana smatraju se u smislu Zakona o prostornom uređenju mišljenjem iz članka 101. stavka 1. tog zakona.

4. Prijedlog Urbanističkog plana uređenja „Pivovara“ dostupan je na mrežnoj stranici Grada Karlovca [www.karlovac.hr](http://www.karlovac.hr) .

 **Pročelnica:**

Vesna Ribar, dipl.ing.građ.